
23 august 1944 - „O palmă data poporului român şi istoriei 
acestui neam. Un scuipat în obraz, pe care cotropitorul ţării 
I-a folosit în loc de ştampilă” (Ștefan Dumitrescu, „Delirul” 
vol. II.) 


23 august a fost si inca mai este o data controversata. Ca 
regele l-a arestat pe Mareșal poate fi acceptat ca act de 
lovitură de stat, dar predarea mareșalului către sovietici, în 
plin conflict militar definește imaturitatea și caracterul 
abominabil al unui ,suveran” manipulat de așa-zisa 
„opoziție”, în fruntea întregii „operaţiuni” aflându-se agentul 
MI6 - luliu Maniu - fapt dovedit de documentele din arhivele 
britanice descoperite de istoricul constănţean Marian 
Zidaru si confirmate de cunoscutul ,cercetätor” Denis 
Deletant [1],[21,[31.[41. 


Trădători au fost, trădători sunt încă printre noi. Priviţi în jur 


> până nu va fi prea târziu pentru că „tăcerea nu-i 


întotdeauna de aur”. Ea poate fi și dispariția noastră ca 
Neam. 


Trădarea regelui Mihai de la 23 august 1944, 


i înregistrată pe placa 


Se împlinesc 79 de ani de la infamia celui care, la 23 


august 1944 şi-a trădat Armata şi Poporul, pe atunci, încă 
rege. Pe cei cărora calificarea de Trădător de [ara a 


fostului suveran le crează disconfort şi protestează violent, îi întreb, rugându-i să-şi răspundă cu 
sinceritate: cum poate fi numit actul prin care un suveran arestează capul de facto al Armatei 
Ţării şi, în plin conflict militar, îl predă inamnicului? 


Atunci, la 23 august 1944, pentru România s-a derulat un al doilea Stalingrad, pentru români fiind mai 
distrugător chiar decât cel din 1942-1943 de pe Volga. Prin trădare, România şi-a pierdut onoarea, iar 
între 23 august şi 12 septembrie 1944, Armata Română s-a aflat în situaţia de a avea inamici atât pe 
fostul aliat - Germania, cât şi pe cel din 22 iunie 1941, Uniunea Sovietică. Mii de militari români şi 
germani au fost luaţi prizonieri de Armata Rosie, care a considerat mincinoasa și nefericita 
proclamaţie din seara zilei de 23 august 1944 citită de regele-trădător drept capitularea 
necondiționată a României. Cei mai multi dintre ostaşii romani şi germani nu şi-au mai văzut niciodată 


familiile, iar consecinţele trădării le simţim şi astăzi. Ce a urmat după ocuparea României de către 
trupele sovietice (jafuri, crime, violuri, hoţii la vedere, abuzuri...) şi decorarea trădătorului, au relatat şi 
presa vremii şi istoricii... 


Cu ani în urmă, un fost ofiţer a predat lui Nicolae Ceauşescu agenda lui Carol al II-lea - găsită după 
bombardamentul german din 24 august, ascunsă timp de decenii - în paginile căreia Mareşalul lon 
Antonescu şi-a consemnat impresiile fierbinţi ale orelor petrecute în camera-seif, unde fusese închis 
de regele Mihai. Preşedintele de atunci al României nu a distrus-o. A dat ordin să fie păstrată pentru 
posteritate. Prin generozitatea regretatului profesor Gheorghe Buzatu, a revistei ART-EMIS şi a 
portalului „Ziariştii Online”, conţinutul însemnărilor Mareşalului au fost accesibile publicului larg. 
Astăzi, pentru cei care nu l-au citit încă, le oferim spre lectură documentului despre Marea Trădare 
Naţională de la 23 august 1944 comisă de regele Mihai şi camarila sa. Devin vizibile apucăturile de 
maidan şi ambițiile nefaste ale unui rege infantil, lipsit de demnitate şi de scrupule. Vă reamintim că 
(excluzând relicva regală înmormântată cu un fast nemeritat, a soției sale - Ana, Principesă de 
Bourbon-Parma - care nu a fost niciodată Regina României fiindcă s-a căsătorit cu ex-regele Mihai 
după ce acesta a abdicat), toţi participanţii şi/sau implicaţii în complotul de la 23 august 1944 au 
trecut în altă lume în împrejurări tragice, neclare, ori şi-au găsit sfârşitul în temnitele unde au fost 
trimişi şi schingiuiti de către slugile alogene ale sovietelor. luliu Maniu nu a constituit o excepție, iar 
foștii săi patroni de la MI6 nu s-au simţit obligați fata de el, „serviciile” acestuia fiind deja plătite in aur 
si diamante. 


Mulţumim cercetătorului Mircea Valcu-Mehedinti, cercetător al fostelor fonduri secrete din Arhivele 
Nationale, care a oferit scaterea la lumină - în premieră în istorie, în anul 2018 -, a unui document 
deosebit: transcrierea de pe plăci a momentului trădării României şi a Mareşalului Antonescu, de 
către regele Mihai, din ziua de 23 august 1944. Evenimentul de la Palat, care nesocotea tratativele pe 
care Mareşalul le purta cu Aliaţii şi prin care tara a fost predată necondiţionat în mâinile sovieticilor, a 
consfințit practic lovitura de stat a ocultei din România. Regia a inclus şi înregistrarea momentului pe 
plăci, de către camarila regală. Documentul original şi dosarul lui Bratianu se află la Arhiva PC.R. şi 
a fost redat publicului prin Revista ART-EMIS, la 18 august 2013[5]. Documentul pe care vi-l 
prezentăm din nou, astăzi, 23 august 2023, a fost rău primit şi exploatat atunci de presa suburbană şi 
cea pro-„regală”. 


Încet, dar sigur, adevărul iese la iveală. Transcrierea înregistrarii pe placă a actului de trădare 
naţională de la 23 august 1944 completează descoperirile remarcabile ale regretatului profesor 
Gheorghe Buzatu[6]. 


23 august 1944 reprezintă unul dintre momentele jenante din istoria românilor. Ce n-aş da să-l pot 
contrazice pe scriitorul Ştefan Dumitrescu care afirmă că „suntem un popor axiofag, care ne 
distrugem, ne mâncăm singuri valorile"? Tot el, referindu-se la acel ruşinos 23 august, scria: 
„...Mareşalul avea să fie arestat de un putoi de rege, care nu-şi ştersese nici casul de la gură... Când 
au aflat că Regele şi tampitii cu care a făcut el treaba asta, l-au arestat pe Antonescu, ruşilor nu le-a 
venit să creadă... Ce, ăştia sunt nebuni, îşi bat joc de noi? Cum adică să-l aresteze pe Maresal şi să 
ni-l dea legat, pentru ce ne fac ei cadoul ăsta? [...] aşa suntem noi deştepţi în istorie, le facem 
duşmanilor de moarte cadouri şi tot noi le plătim după aceea. [...] Aceia care l-au arestat pe Maresalul 
lon Antonescu, pentru că, în infantilismul lor au crezut că pentru aceasta li se vor înălța statui, au 
săvârşit una dintre cele mai mari ticăloşii. Ei s-au mânjit pentru totdeauna de sânge si dezonoare'T7]. 
Mai târziu, abjectia de proces înscenat Mareşalului în 1946 de către aşa numitul Tribunal al Poporului 
şi derulat sub regie străină, în stilul execuțiilor sumare, a fost „O palmă dată poporului român si 
istoriei acestui neam. Un scuipat în obraz, pe care cotropitorul ţării l-a folosit în loc de stampila'[8]. 


Marturisirea unui important participant la evenimentele din acele zile nu mai poate fi pusa sub semnul 
întrebării şi/sau interpretării. Să sperăm că din Arhivele Nationale încăpute — cu voia guvernantilor - 
pe mâna altor alogeni, coreligionari cu cei de după '44, direct interesaţi să ne şteargă istoria, vor mai 
rămâne câteva picături din uleiul adevărului... şi vor putea străbate până la suprafaţa apelor tulburi ce 
au inundat România. (lon Măldărescu) 


lată documentul : 


Unele aspecte ale evenimentelor din zilele de 22 și 23 august 1944, redate de Gheorghe. 
Brătianu[9] 


„În dimineaţa zilei de 22 August, trupele rusești erau la 20 km de Bolgrad, 10 km de Bârlad și 5 de 
Bacău. Dezastrul total se apropia cu pași repezi, iar pe front armatele române, în fata retragerii 
germane se predau sau atacau pe germani. În București, Mareșalul Antonescu discuta cu Clodius 
ultimele amănunte privind încheierea unei convenții comerciale, care nu era altceva decât o crimă, 
căci procentele de cereale, oleaginoase si petrol erau sporite, iar resursele nu mai puteau fi 
asigurate, fata de perspectiva pierderii teritoriului într-o cadență uluitoare. În aceste împrejurări am 
vizitat, la ora 11 72 a.m., pe atasatul militar al Turciei, rugându-l să comunice din partea opoziţiei 
unite, printr-un cod stabilit între blocul national și aliaţi, întrebarea pe care o adresam celor trei mari 
puteri și anume: 


- Admit naţiunile unite ca România să declare în mod unilateral, în termen de trei zile (respectiv până 
în seara de 24 august, ora 24.00) că încetează lupta? 

- Admit naţiunile unite ca această declaraţie să fie făcută de încă Mareșalul Antonescu? Puneam 
această întrebare pentru că răspunsul afirmativ ar fi putut înlătura calificarea celor doi Antonesti drept 
criminali de război. 

- Pot naţiunile unite să ne dea un răspuns încă în cursul zilei de 22 august? 

Cifrul a fost expediat la Cairo și Ankara, primul la ora 12.40, al doilea la ora 14.00. La ora 17.00 
atașatul militar al Turciei a remis secretarului meu răspunsul: 

Punctul 1 din chestionarul blocului democratic este admis fără rezerve, cu adăogirea că o notă scrisă 
va trebui remisă de Ministrul României la Ankara, celor trei ambasadori ai Naţiunilor Unite, în cel mult 
24 ore de la proclamația adresată prin Radio, românilor. 

- Se admite Mareșalul Antonescu, însă guvernul va trebui să se retragă după încheierea armistiţiului 
și semnarea lui la Moscova. Prin aceasta, aliaţii renunţă la calificarea de criminali de război, cu 
conditiunea ca cei doi Antonești să recunoască, în preambulul armistiţiului, înfrângerea si să 
semneze actul. 

- Se insistă că este ultima ocazie de a ne asigura un viitor demn de vechile prietenii ce le-am avut cu 
aliații și de memoria lui Titulescu. 

La ora 17.15 blocul democratic a luat cunoștință de răspuns, hotărând a face imediat demersurile 
necesare pe lângă Mihai Antonescu și a se obţine o întrevedere cu Mareșalul Antonescu. În același 
timp am trimis pe domnul Bebe Brătianu la Rege, pentru a-L pune în curent cu evoluţia situaţiei. 


Condiţiile armistițiului erau: 

- Teritoriale - frontiera din 1940. 

- Demobilizarea a '£ din armată, iar 20 divizii să ocupe Ardealul de Nord. 

- Economice - 1.000.000.000 plătibili în 4 ani în mărfuri. 

- Politice - garnizoane în Moldova în orașele capitală de județ pe timp de 5 ani. 

Fiecare punct avea mai multe paragrafe ce urmau a fi discutate la Moscova. 

La ora 19, Regele mi-a comunicat prin secretarul său că a obținut suprimarea garnizoafielor, 
reducerea efectivelor pentru Ardeal și că de urgenţa încheierii armistiţiului depind îmbunătățirile 
condiţiilor economice și financiare. În ce privește chestiunea reactiunei germane, întrucât ea nu 


fusese pusa de Aliati, urma sa se ceara ca germanii sa paraseasca tara in 7 zile, iar la prima 
agresiune sa declaram Germaniei razboi. Blocul Democratic a aprobat raportul si a hotarat facerea 
ultimului demers pe langa guvern. 

La ora 20, Mihai Antonescu a fost primit de domnul C. Bratianu, declarandu-se in totul de acord cu 
hotararile luate si luandu-si angajamentul sa convinga pe Maresal de a nu pierde ultima ocazie de a 
se salva. 


La ora 23, spre surprinderea mea, am fost rugat de o voce la telefon sa nu părăsesc casa, întrucât 
într-un sfert de oră urma să fiu vizitat de o persoană amică. Am așteptat la poartă, nerăbdător să aflu 
un moment mai devreme cine putea fi. Am fost stupefiat să văd pe Rege, însoțit de un caporal din 
Regimentul de Gardă Călare. Mi-a declarat zâmbind că a ,sters-o" prin dos si a luat un camarad cu 
el, ca să-l conducă, întrucât acesta știe strada unde locuiesc, deoarece fusese curier la Corpul 
Cavalerilor și îmi adusese pe vremuri o corespondenţă. Regele era îmbrăcat în pulover, cu pantaloni 
golf, cu capul gol, si de la stația Scala venise cu tramvaiul 16 la clasa a 2-a, trecând pe platforma din 
fata a unui vagon deschis, biletul nu și l-a cumpărat El, ci caporalul le-a cumpărat pe amândouă. 
Intrând în biroul meu, l-am lăsat pe caporal împreună cu soția mea și cu secretarul care aștepta 
telefonul de la Mihai Antonescu. 


Regele mi-a declarat deschis că se teme ca lăsând pe Antonesti să semneze armistițiul, aceștia vor 
încerca să se cramponeze de putere, ceea ce nu mai poate admite. Mi-a indicat și a insistat asupra 
faptului că nu are nici o încredere în Antonesti și că El personal și-a ales garda pentru sine de 23 
august, înarmând suplimentar gradatii și a adăugat că și-a luat toate măsurile ca lovitura să 
reușească, însă trebuie grăbită, și terminată chiar a doua zi. lar motivul adevărat pentru care venise 
era următorul: să se constituie chiar în acea noapte un nou guvern, pentru orice eventualitate. În fata 
insistentei Regale, am chemat pe domnii Dinu Brătianu și Pătrășcanu, arătându-le situația. Am 
promis Regelui că la ora 7 % din a doua zi, va avea lista guvernului și am plecat apoi însoţindu-l pe 
jos până la Fundaţia unde Regele a trimis pe caporal înainte și apoi s-a strecurat după el, prin aripa 
neterminată. Probabil că se intelesese cu sergentii din postul de la stradă și cu ostașii din garda. 


La înapoiere, soția mi-a comunicat că în convorbirea avută cu caporalul ce insotise pe Rege, acesta 
i-a declarat că pe tot parcursul distanţei de la Palat la mine, Regele l-a înjurat pe Mareșal si pe soţia 
sa, gratificându-l cu diverse epitete foarte ,populare". La ora 1.00 am primit o comunicare telefonică 
de la Mihai Antonescu, care mă anunţa că Mareșalul, în urma expunerii sale și a vizitei domnului 
Mihalache, a hotărât convocarea unui consiliu de miniștri plini pentru 23 august ora 10, unde sunt 
rugat să iau parte ca delegat al Blocului Democratic. 


La ora 2.00, într-o scurtă vizită la domnul C. Brătianu, am aflat că guvernul era constituit și gata să 
facă fata oricărei eventualitati (Se va intercala lista). Am remis lista secretarului meu, care a înaintat-o 
la Palat, la ora 7 dimineaţa; în același timp i-a remis-o Regelui și generalului Sănătescu. 


La ora 10.00 m-am prezentat la Presedintie. La ora 10 '4 a sosit și Mareșalul, încruntat, cu cravasa 
în mână, răspunzând rece și distrat la plecăciunile ce | se făceau. Luau parte la Consiliu: Mihai 
Antonescu, |.Petrovici, Atto Constantinescu, Petre lonescu, |. Marinescu, Marian, General Steflea, 
Piky Vasiliu, Col. Elefterescu etc. Redau textual discutiile urmate: 


Mareșal lon Antonescu: Domnilor, domnii din opoziție au găsit de cuviință sa se constituie în bloc și 
să trateze pacea peste capul Guvernului. Recunosc, este un act de curaj, dar răspunderea o are 
Mareșalul lon Antonescu, singurul care are drept să aprecieze asupra chestiunei de a se încheia sau 
nu un armistițiu cu U.R.S.S. Nu D-lor (arătând spre mine și ridicând tonul) si probabil complicele 
dumnealor, Regele D-lor de la Sinaia, au a se amesteca în această chestiune. Apoi, ironic: și cu aerul 
să-și spună, uite te salvam și pe dumneata, numai grăbeşte și încheie armistițiul. Nu domnilor, 
Mareșalul Antonescu nu are nevoie să fie salvat. El e tare și e patriot. 


Am aruncat o privire lui Mihai Antonescu si la gestul sau, arătând că și el e surprins de atitudinea 
Mareșalului, m-am sculat și am întrebat: Aceasta este atitudinea Dvs. definitivă? 
Maresalul: Asteapta, ai răbdare, ce, ai vreun interes? 


Dinu Brătianu: Da, al ţării și dacă D-ta crezi că este timp de circ, te rog să dai reprezentatia pe 
frontul care a ajuns la 250 km de noi și mâine va fi la 150 km. Îţi repet, aceasta este hotărârea D- 
tale? Pentru că nu D-ta ai ultimul cuvânt. 

Mareşalul: Tăcere: Domnilor, ca să nu se spună că sunt încăpățânat, voi oferi Rusiei un armistițiu. Voi 
preveni si Germania. Si cum sunt sigur că vor refuza să discute cu mine, astfel voi avea descărcarea 
de a duce războiul până la ultimul om (strigând) până la capăt până la victoria finală a Axei. Tăcere 
mormântală. Apoi: Ei, ești mulțumit, Domnule Brătianu? 


Eu: Nu. Dar nu înțeleg să discut cu D-ta în fata Consiliului. În acest moment Mihai Antonescu este 
chemat afară. Inapoindu-se anunţă pe Mareșal că Regele dorește să-l vada. 


Mareşalul: Sa mă lase în pace. Spuneti-i că acum am o altă treabă mai importantă de facut decât sa 
mă duc la Palat. Apoi, cu un gest măreț, m-a invitat într-o cameră alăturată, unde a urmat următoarea 
convorbire: 


Mareşalul: De ce ești nemulțumit? 


Eu: Domnule Mareșal, ti s-a spus că Aliaţii admit să discute cu D-ta si că, consecinţa pentru D-ta este 
că scapi de răspunderea crimei de război. Cum vrei D-ta să anunti Germania? D-ta ai fi putut face 
aceasta dacă ai fi avut siguranţa ca ti se respinge oferta; atunci, da, nu ai fi avut altă ieșire, deși te 
previn, că dacă aliaţii refuzau să discute cu D-ta, toate măsurile erau luate. Sunt împuternicit de cele 
patru partide, să-ți comunic ca D-ta nu ai altceva de făcut decât să executi ceea ce ti se cere. Dacă 
anunti Germania, tin să-ţi fac serviciul să te anunţ că armata din Moldova va ridica armele împotriva 
Germaniei. (În acest moment Gen. Şteflea anunţă că a căzut Bolgradul, Morlenii și că rușii sunt în 
împrejurimile Bacăului). 

Maresalul: Bine; dati-mi răgaz până la ora 2, cand voi merge la Rege să tratez. 

Eu: Ce să tratezi? Ascultă, domnule Mareșal, suntem oameni serioși sau ne jucăm cu soarta țării? 


Maresalul: Aveţi cuvântul de onoare al Mareșalului Antonescu, că nu voi anunţa Germania, dacă mi 
se garantează securitatea mea, și știi că Mareșalul nu-și calcă cuvântul. 
Eu: Insusi Regele vă garantează securitatea. Vă veţi putea adăposti la Palat, dacă aveţi temeri [6]. 


Mareşalul: Și soția mea? 
Eu: Și. 
Maresalul: Bine. La 2, la Palat. M-a condus la usa. 


Cand am ieșit cu mașina de la Preşedinţie, caporalul care insotise pe Rege, a facut semne șoferului 
să oprească. S-a urcat în mașină și mi-a comunicat să merg la stăpânul său. Regele, foarte furios, 
îmi comunică grav că s-a gândit să-l cheme pe Mareșal ca să-i ceară să termine mai curând. l-a 
răspuns obraznic. L-am calmat, apoi mi-a spus: 


Regele: Să știi că am să-l oblig să trimită telegrama cifrată chiar din biroul meu, ca să mă asigur, și 
apoi, imediat, cât nu se termină emisiunea la Radio, să dăm un comunicat sobru, iar seara voi citi 
Proclamaţia. Nu cumva crede că o va da el... 

Am aprobat soluția și am plecat s-o comunic Blocului, care o adoptase pe loc. 

La ora 2 am primit un telefon de la Palat. Mareșalul nu sosise. Am plecat imediat la Snagov, unde 
am găsit pe Mareșal furios. Cu mare greutate l-am convins să plece la 3 % la Palat, împreună cu Ica 
Antonescu. 


La ora 4.00, cand oaspetii intrau pe poarta Palatului, nu mai functiona nici un telefon intre Palat si 
oraș, afară de al D-lui C. Brătianu, unde ne aflam toţi. Legăturile cu Snagovul fuseseră tăiate. 
Surprinderea noastră a fost totală. La ora 4 Y£, un telefon de la Palat previne pe D-I C. Brătianu că D-I 
General Sănătescu cheamă pe toți miniștrii din guvernul constituit în noaptea precedentă. Stupoare. 
La ora 5.00, toți miniștrii erau strânși în sala de așteptare. 


La ora 5 % a apărut, fără nici un protocol, Regele, care le-a spus: 


Regele: Domnilor, luati-va posturile în primire și socotiti-va în Consiliu de Miniștri Extraordinar, sub 
președinția Mea. Antonestii au fost obraznici si i-am arestat. S-a terminat cu era lor. Nu puteţi depune 
jurământul, căci trebuie desființat Decretul 3072. Nu-mi cereti amănunte. Am înregistrat pe placă 
convorbirea cu Antonestii și nu veți mai avea nevoie de nici o lamurire mai mult. Si acum, la lucru. 
Rolul meu de purtător de cuvânt al opoziţiei luase sfârșit. După ce mi-au mulţumit, Regele mi-a făcut 
din ochi și m-a condus la ușa hall-ului. Acasă l-am găsit pe Generalul Arhip, care mi-a povestit 
următoarele: 


Generalul Arhip: La ora 5 % l-am primit pe Generalul Dobre, care fusese prevenit că Mareșalul a 
plecat la Palat și că miroase că se va petrece ceva. În cazul când la ora 5 % n-a ieșit de la Palat, el, 
Dobre, va lua măsuri pentru a-l înlesni plecarea de la Rege. 

La ora 5 ' Gen. Dobre s-a prezentat Gen. Ahip, căruia i-a declarat că Mareșalul s-ar părea că a fost 
deţinut cu forța la Palat si că trebuie ca Statul Major să ia măsuri de salvare. Generalul Arhip i-a 
răspuns: Dacă Mareșalul este reținut cu forța la Palat, aceasta înseamnă că a pierdut încrederea 
Regelui și a țării. Cum iti închipui D-ta că o să încercuiesc Palatul si pe șeful Armatei (Regele) ca să 
salvez un particular? 


Eu: Generalul Dobre a plecat cu coada în jos. Astfel s-a terminat domnia Antonestilor. Printr-un curaj 
de nedescris. Regele lucrând pe cont propriu, ajutat numai de ostași (15 la număr - n.n.) a pus la 
punct o întreagă reţea de microfoane, aparate de înregistrat, montate de Rege și subordonații sai, 
arme automate subtilizate de la unitate, sonerii sub biroul Regal, toate cu scopul de a se dovedi, în 
fata istoriei, ședința istorică din după amiaza zilei de 23 august 1944. 


Audienta Mareșalului și a lui lca Antonescu transcrisă după înregistrarea pe plăci 
Mareșalul: Să trăiești, Majestate! (Se aude și vocea lui Mihal Antonescu spunând ceva asemănător). 


Regele: Domnilor, nu este timp de pierdut, ati adus tara, cu toate reprezentările ce v-am facut, într-o 
situație din care numai încetarea imediată a luptei și gonirea germanilor din tara, o pot salva. 


Mareșalul: Majestatea Ta se înșeală... 


Regele: Mai întâi obișnuiește-te să vorbești cuviincios. Ce-i aia, Majestatea Ta? 
Mareșalul: Majestatea Ta.. 


Regele: Voastra. 

Mareșalul: Voastră, dacă vreți. 
Regele: Nu că vreau, trebuie. 
Mareșalul: Astăzi sunteţi nervos. 


Regele: Da, pentru că D-ta când te-am chemat azi dimineaţă m-ai tratat ca pe un nimic (dând cu 
pumnul în masă). Nu-ţi permit să-ți arogi drepturi asupra persoanei mele. Crezi D-ta că am sa admit 
să mi se uzurpe prerogativele si eu să asist ca un incapabil la sfaramarea ţării mele? 


Mareșalul: Dar cine o sfărâmă? 


Regele: Voi toti si cand va chem, nu aveti timp pentru Regele tarii. 

Maresalul: Voiam sa va spun ca va inselati daca credeti ca salvati tara printr-un armistitiu. 

Regele: Nu v-am chemat sa-mi faceti observatii si sa va dati pareri. Scopul pentru care v-am chemat 
este sa trimit de aici, din biroul meu, telegrama alaturata, privind incetarea ostilitatilor cu natiunile 
aliate. Urmează o pauză, apoi: 


Mareșalul: Citește Domnule Antonescu și vezi, crezi că Mareșalul poate trimite o telegramă ca asta? 
Ica: Cine a făcut-o? 
Regele: Ce vă privește. Dacă n-o daţi o dau eu. 


Mareșalul: Cum vă puteţi închipui că Mareșalul poate trăda aliații germani și a se arunca în braţele 
Rusiei? 


Regele: Cine trădează, Domnule? Dumneata sau nemții. Dumneata ai garantat frontiera Germaniei 
sau Germania pe a României. Dacă e garanţia pe Milcov, pe Argeș, (strigând) pe Olt? 


Mareșalul: Nu sunt surd. De ce strigati? 

Regele: Ba ești. Altfel ai fi auzit vuietul țării. Scurt: Domnule Mareșal, dai telegrama sau nu? 
Marerșalul: Nu! Așa, nu! 

Regele: Dar cum? 

Mareșalul: Să iau contact cu Germania. 

Regele: Ce e. Ne târguim aici, Domnule Antonescu. 

Mareșalul: Mareșal Antonescu. 


Regele: Domnule Antonescu, de patru ani îmi uzurpi drepturile. N-ai avut nici încrederea, nici 
simpatia mea. De patru luni lucrez cu opoziţia să salvez tara. Mă crezi, o știu bine, un copil balbait si 
prost. Dar aceasta o vor judeca românii mei. Dar dacă crezi că sunt trădător vei încerca cea mai 
cumplită deziluzie. Sunt Regele ţării și al D-tale. Vreau să scap tara și (lovind cu pumnul în birou) 
nimeni și nimic nu-mi poate sta împotrivă. 


Mareșalul: Majestatea Voastră este tânăr și fără experienţă. 
Regele: Suferinta este o experienţă. 

Mareșalul: Nu poţi dispune de tara daca... 

Regele: Sunt șeful armatei și ordinul Meu a fost dat. 


Mareșalul: (violent). Ce ordin? Stie Măria Ta că Majestatea Ta ar putea pierde tronul? 

Regele: Mă ameninti? Dumneata pe Mine? Te-am adus Eu la cârmă? Crezi ca mai ai puterea să 
ordoni aici? Si D-ta, D-le Mihai Antonescu, faci cauză comună cu șeful D-tale? 

Ica: Majestate, comiteti o eroare și o imprudenta judecând astfel pe Mareșal. 


Regele: D-ta dai sau nu telegrama? 
Ica: D-l Mareșal trebuie să hotărască. 


Regele: Aici și de aici înainte hotărăsc eu. V-am oferit prilejul sa vă salvați si pe voi. Am vrut să va 
adăpostesc chiar. Vă voi adăposti si acum, dar în beciu. Domnilor, sunteți arestați! û 


Se aud zgomote de pași, uși deschise și strigăte: Sus mâinile! 


Mareșalul: Cum, eu mareșalul ţării... 
Regele: Vax! Luati-i de aici. Să vie generalul Sănătescu. 
Documentele nu ascund adevărul. 


PS. După 45 de ani de la „Stalingradul de la Dunăre” a apărut şi o copie a lui luliu Maniu - generalului 
Athanasie Stănculescu, trimis de „prietenii știu de către cine” în vara-toamna anului 1989 în Ungaria 
pentru instrucţiuni. După faptele de trădare națională comise, amândoi au „dispărut temporar din 
peisaj”: Maniu s-a internat intr-o clinică privată chiar în seara de 23 august 1944, fiind de negăsit, iar 
Stănculescu şi-a „cosmetizat” piciorul cu pansament ghipsat. Dar tot trădători se numesc. Si amândoi 
și-au primit pedeapsa. Istoria i-a judecat și nu i-a iertat. 


Notă - Documentele lămuritoare privind relația luliu Maniu-MI6 se găsesc în Arhivele Britanice. 
Aranjament grafic - I.M. 


[1] https:/Awww.art-emis.ro/istorie/iuliu-maniu-platit-de-guvernul-britanic-pentru-complotul-de-la-23-august-1944  (/istorie/iuliu-maniu-platit-de-guvernul- 
britanic-pentru-complotul-de-la-23-august-1944) - 12 august 2018 
[2] https://www.art-emis.ro/istorie/portretul-real-al-spionul-patriotic-iuliu-tom-maniu (/istorie/portretul-real-al-spionul-patriotic-iuliu-tom-maniu) - 2019 
[3] https://www.art-emis.ro/istorie/iuliu-maniu-platit-de-englezi-pentru-tradarea-de-23-august-1944  (/istorie/iuliu-maniu-platit-de-englezi-pentru-tradarea- 
de-23-august-1944) - 22 august 2021. 
[4] https://www.art-emis.ro/istorie/tradarea-de-la-23-august-1944-a-lui-iuliu-maniu-alias-alecu-miron-si-tom  (/istorie/tradarea-de-la-23-august-1944-a-lui- 
iuliu-maniu-alias-alecu-miron-si-tom) - 25 august 2022 și 

[5] ART-EMIS  http://www.art-emis.ro/istorie/1778-inedit-23-august-1944.html -18.08.2013  (http://www.art-emis.ro/istorie/1778-inedit-23-august- 
1944.html%20-18.08.2013) 
[6] O lectie de istorie pentru Mihai 
http://www.art-emis.ro/istorie/1452-o-lectie-de-istorie-pentru-mihai-de-hohenzollern.html (http://www.art-emis.ro/istorie/1452-0-lectie-de-istorie-pentru- 
mihai-de-hohenzollern.html) 
23 august 1944 - Jocul cu destinul României (1) 
http://www.art-emis.ro/istorie/1141-23-august-1944-jocul-cu-destinul-romaniei-1.html (http://www.art-emis.ro/istorie/1141-23-august-1944-jocul-cu- 
destinul-romaniei-1.html) 
23 august 1944 - Jocul cu destinul României (2) 
http://www.art-emis.ro/istorie/1148-23-august-1944-jocul-cu-destinul-romaniei-2.html (http://www.art-emis.ro/istorie/1148-23-august-1944-jocul-cu- 
destinul-romaniei-2.html) 
23 august 1944 - Jocul cu destinul României (3) 
http://www.art-emis.ro/istorie/1154-23-august-1944-jocul-cu-destinul-romaniei-3.html (http://www.art-emis.ro/istorie/1154-23-august-1944-jocul-cu- 
destinul-romaniei-3.html) 
[7] Stefan Dumitrescu, Delirul, vol.Il, Râmnicu Vâlcea, Ed.Fortuna, 2004 
[8] Ibidem. 
[9] Aspecte ale evenimentelor din zilele de 22 și 23 august 1944, redate de Gheorghe. Brătianu - Fond C.C. al P.C.R. - Secţia Cancelarie - Dosar 
215/1944 - https://www.art-emis.ro/istorie/tradarea-regelui-mihai-de-la-23-august-1944-inregistrata-pe-placa  (/istorie/tradarea-regelui-mihai-de-la-23- 
august-1944-inregistrata-pe-placa) - 23 august 2018 
Pretiosul și respectabilul Din păcate, în textul domnului prof. univ Alesandru Dușu nu au fost precizate nici sursele informaţiilor prezentate, ceea ce 
scade valoarea expunerii și ridică multiple semne de întrebare privind autenticitatea celor scrise în textul prezentat O dovadă certă a modului în care s- 


au desfășurat evenimentele pot constitui două materiale-document cu precizarea surselor. 


Evaluare: ® % ® 4 ® 


© 2019 ART-EMIS 


